মহেন্দ্র সিংহ ধোনির স্ত্রী সাক্ষী সিংহ রাওয়াত সম্পর্কে অনেক তথ্যই এখন অনেকের জানা। তাঁর ও ধোনির ঘরে এখন এসে গিয়েছেন কন্যা জিভা। ঘোর সংসারী তাঁরা। ধোনির স্ত্রীর ছেলেবেলার ছবি অনেকেই দেখেননি। কেমন দেখতে ছিলেন সাক্ষী? রইল তাঁর প্রমাণ। সাক্ষী সিংহ রাওয়াতকে বিয়ের অনেক আগে থেকেই জানতেন ধোনি। সাক্ষী ও ধোনির বাবা একই কোম্পানির হয়ে কাজ করতেন। সেই সূত্রে দুই পরিবারই একে অপরকে চিনত। কিন্তু সেই সময়ে ধোনি ও সাক্ষী প্রেমে পড়েননি। দু’ জনের প্রেম হয়েছে অনেক পরে।

ছেলেবেলার সাক্ষী।
২০০৭-এ ধোনি ও সাক্ষীর দেখা হয় কলকাতার তাজ বেঙ্গল হোটেলে। সেখান থেকেই দু’ জনের সম্পর্কের সূত্রপাত। ধোনির এক বন্ধু সেখানে হাজির ছিলেন। সেই বন্ধুর কাছ থেকেই ধোনি সাক্ষীর ফোন নম্বর চেয়ে নেন। তার পরে সাক্ষীকে টেক্সট করেন মাহি। এভাবেই শুরু হয় দু’ জনের সম্পর্ক। ধোনি ও সাক্ষী যে বিয়ে করতে চলেছেন তা জানত না গোটা ভারত। বিষয়টা ফাঁস করে দেন বলিউডের জনপ্রিয় অভিনেত্রী বিপাশা বসু। তিনি আবার ধোনির খুব ভাল বন্ধু। বিপাশাই গণমাধ্যমকে জানিয়ে দেন ধোনি ও সাক্ষী খুব শীঘ্রই বিয়ে করতে চলেছেন। আর তার পরেই দেশের গোটা গণমাধ্যম ঝাঁপিয়ে পড়ে।